stanford-oval/wikipedia huggingface dataset:
פוליציטמיה ורה
הערות שוליים

↑  "polycythemia vera." at Encyclopædia Britannica. 2010. Encyclopædia Britannica Online. 21 Sep. 2010
↑  Saini KS, Patnaik MM, Tefferi A (2010). "Polycythemia vera-associated pruritus and its management". Eur J Clin Invest. 40 (9): 828–34. doi:10.1111/j.1365-2362.2010.02334.x. PMID 20597963.{{cite journal}}:  תחזוקה - ציטוט: שימוש בפרמטר authors (link)
↑  Steinman H, Kobza-Black A, Lotti T, Brunetti L, Panconesi E, Greaves M (1987). "Polycythaemia rubra vera and water-induced pruritus: blood histamine levels and cutaneous fibrinolytic activity before and after water challenge". Br J Dermatol. 116 (3): 329–33. doi:10.1111/j.1365-2133.1987.tb05846.x. PMID 3567071.{{cite journal}}:  תחזוקה - ציטוט: שימוש בפרמטר authors (link)
↑  Jackson N, Burt D, Crocker J, Boughton B (1987). "Skin mast cells in polycythaemia vera: relationship to the pathogenesis and treatment of pruritus". Br J Dermatol. 116 (1): 21–9. doi:10.1111/j.1365-2133.1987.tb05787.x. PMID 3814512.{{cite journal}}:  תחזוקה - ציטוט: שימוש בפרמטר authors (link)
↑  Fjellner B, Hägermark O (1979). "Pruritus in polycythemia vera: treatment with aspirin and possibility of platelet involvement". Acta Derm Venereol. 59 (6): 505–12. PMID 94209.{{cite journal}}:  תחזוקה - ציטוט: שימוש בפרמטר authors (link)
↑  Berlin NI (1975). "Diagnosis and classification of polycythemias". Semin Hematol. 12 (4): 339–51. PMID 1198126.
↑  Torgano G, Mandelli C, Massaro P, Abbiati C, Ponzetto A, Bertinieri G, Bogetto S, Terruzzi E, de Franchis R (2002). "Gastroduodenal lesions in polycythaemia vera: frequency and role of Helicobacter pylori". Br J Haematol. 117 (1): 198–202. doi:10.1046/j.1365-2141.2002.03380.x. PMID 11918555.{{cite journal}}:  תחזוקה - ציטוט: שימוש בפרמטר authors (link)
↑  [Polycythemia vera EBSCO database] verified by URAC; accessed from Mount Sinai Hospital, New York
↑  Kumar, et al.: Robbin's Basic Pathology, 8th edition, Saunders, 2007
↑  Mayo Clinic staff. "Polycythemia vera - MayoClinic.com". Polycythemia vera: Definition. Mayo Clinic. נבדק ב-2011-09-03.
↑  "What Is Polycythemia Vera?". National Heart, Lung and Blood Institute. נבדק ב-2011-09-03.
↑  "Polycythemia Vera Follow-up". נבדק ב-2011-09-03.
↑  Streiff MB, Smith B, Spivak JL (2002). "The diagnosis and management of polycythemia vera in the era since the Polycythemia Vera Study Group: a survey of American Society of Hematology members' practice patterns". Blood. 99 (4): 1144–9. doi:10.1182/blood.V99.4.1144. PMID 11830459.{{cite journal}}:  תחזוקה - ציטוט: שימוש בפרמטר authors (link)
↑  Di Pollina L, Mulligan R, Juillerat Van der Linden A, Michel JP, Gold G (2000). "Cognitive impairment in polycythemia vera: partial reversibility upon lowering of the hematocrit". Eur. Neurol. 44 (1): 57–9. doi:10.1159/000008194. PMID 10894997.{{cite journal}}:  תחזוקה - ציטוט: שימוש בפרמטר authors (link)
| --- | --- |
בקרת זהויות :  NSK: 005897655 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פאלאבלה (סוס)

| --- | --- |

 מצב שימור:  (2020) בסיכון
 כינויים:  סוס מיניאטורי
 ארץ מוצא:  ארגנטינה
 תפוצה:  אמריקה, אירופה
 תכונות
 משקל:  זכר: 80 קג נקבה: 70 קג
 גובה:  זכר: 63-86 סמ נקבה: 70 סמ
 תוחלת חיים:  25 עד 30 שנים
הפאלאבלה הוא גזע ארגנטינאי של סוסים קטנים והם בין הקטנים ביותר בגזעי הסוסים.
היסטוריה

סוס זה פותח במקור בארגנטינה מגזעי סוסים מקומיים, החל משנת 1868 עם תוכנית הרבייה של פטריק ניוטל (Patrick Newtall). כשניוטל הלך לעולמו העדר ושיטת הגידול הועברו לחתנו (בעלה של הבת), חואן פאלאבלה (Juan Falabella). חואן קווי דם נוספים כולל גזעי פוני שונים וגזעי סוסים קטנים.
מאפיינים

הגזע פרופורציונלי דומה לסוסים, מלבד גודלו. הם דומים לגזעים ערבים במבנה שלהם, עם מעיל פרווה חלק ומסגרת דקה.
הגוף של הפאלאבלה קטן וקומפקטי. הגזע ירש מאבותיו הפונים מספר מאפיינים, עצם יציבה, מעיל פרווה עבה. הראש עשוי להיות מעט יותר גדול וצווארו לעיתים קרובות יותר חסון בהשוואה לסוס בגודל רגיל. בסך הכל, לגזע אין פרופורציה חריגה.
הוא יכול להימצא בצבע מפרץ (או גרסה של מפרץ הנקראת 'חום') ושחור (אלה הצבעים הנפוצים ביותר), אך מעיל פרוותו יכול להיות גם בצבעי פאלומינו, פינטו ודפוסים שונים של כתמים שיכולים להופיע בצבעי שחור ואדום (הדומות לאלו של גזעי האפלוסה, אך אינן זהות).
שימוש

בגלל גודלו הקטן של הגזע הוא משמש בעיקר כחיית מחמד או לשם ראווה במופעי סוסים, אך הוא גם משמש כסוס רכיבה עבור ילדים קטנים וניתן את לאמן אותו למשוך עגלות קטנות.
גלריה

סוס פאלאבלה מנוקד
סייח של סוס הפאלאבלה
סוס פאלאבלה זכר
סוס פאלאבלה לצד כבשה
זוג סוסי פאלאבלה רועים
סוס פאלאבלה
הערות שוליים

↑  WOW! HISTORY IS A BEAUTIFUL THING! RECENTLY I HAPPENED UPON AN OLD ISSUE OF WESTERN HORSEMAN MAGAZINE. THE JULY 1965 ISSUE FEATURES AN ARTICLE ON THE FALBELLA MINIATURE HORSE. AGAIN, THE FALABELLA, SHOWING ITS HISTORY SO TRUE. ENJOY!
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאלאבלה (סוס)".
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
על דאטפת אטפוך

האמרה הארמית עַל דַּאֲטֵפְתְּ אַטְפוּךְ וְסוֹף מְטַיְּפַיִךְ יְטוּפוּן ("על שהצפת הציפוך, וסופם של מציפיך לצוף") מובאת במסכת אבות בשמו של הלל (אשר יש אומרים שהוא הלל הזקן ויש אומרים שהוא רבי הלל), ומשמעה: משום שרצחת אדם, וגרמת לגולגולתו לצוף בנהר – קרה לך אותו הדבר, וסופם של רוצחיך גם כן יהיה כזה. אמרה זו היא משל, שמשמעותו היא שאין דבר הקורה במקרה, ואדם העושה רע מקבל את עונשו, "מידה כנגד מידה". באמרה מתקיים פעמיים הכלל של מידה כנגד מידה: ראשית, רואים כעת בנהר גולגולת של אדם שנרצח, וזה משום שהוא רצח אדם אחר; ובפעם השנייה, גם מי שרצח את בעל הגולגולת יירצח.
לשון המשנה

המשנה במסכת אבות מספרת על הלל:
אַף הוּא רָאָה גֻלְגֹּלֶת אַחַת שֶׁצָּפָה עַל פְּנֵי הַמָּיִם. אָמַר (לָהּ), עַל דַּאֲטֵפְתְּ, אַטְפוּךְ. וְסוֹף מְטַיְּפַיִךְ יְטוּפוּן.
זו אחת משלוש האמרות בארמית המופיעות במסכת אבות, הכתובה בעברית.
פרשנות היסטורית

יש הרואים באמרה זו של הלל, אמרה שכוונה לרציחות הרבות שהיו בסוף תקופת ימי בית חשמונאי. במיוחד כלפי רציחתו בטביעה של אריסטובולוס השלישי בבריכה של הורדוס בארמונו ביריחו. דבריו של הלל נאמרו בארמית על מנת שהמון העם יבין את המסר - "סופו של רוצח להירצח בעצמו".
פרשנות

דבריו של הלל מתפרשים כך (על ידי רבי עובדיה מברטנורא):
על דאטפת אטפוך – אתה, שהיית רשע, והיית הורג אנשים ומציפם בנהר – נידונת להיות גם כן קורבן של מעשים דומים, שכן "במידה שאדם מודד בה מודדים לו", והעולם מתנהל "מידה כנגד מידה".
וסוף מטיפייך יטופון – אמנם היית הורג אנשים ומציפם, אבל לא הייתה סמכות לבית דין להרוג אותך, שכן לא היו למעשיך עדים, והורגך התחייב בנפשו. ה' מסרך ביד אדם שגם הוא רשע, שכן "מגלגלין חובה על ידי חייב", וסופו גם כן למות באותה מיתה.
הרמב"ם בפירושו למשנה זו כתב:
הרבי מלובביץ' בפירושו למשנה זו הביא את פירושו של רבי דוד הנגיד והוסיף, שכאשר ראה הלל שנזדמנה לפניו - בדרך נס - גולגולתו של פרעה מלך מצרים - הבין, שכוונת הנס היא שהגולגולת הזו תבוא סוף כל סוף למצב של מנוחה. ולכן אמר לה הלל: על דאטפת אטפוך - כעת, לאחר שלמדתי ממך את הרעיון של "מידה כנגד מידה"- תיקנתי אותך וכעת את יכולה לנוח. וסיים הלל ואמר: וסוף מטיפייך יטופון -  אין ספק שבסופו של דבר יבואו אף מטיפייך (רוצחייך) על עונשם.
הערות שוליים

↑  גם בתלמוד בבלי, מסכת סוכה, דף נ"ג, עמוד א', יחד עם אימרות נוספות של הלל הזקן.
↑  למשל שמעון דובנוב, דברי ימי עם עולם: כרך שני: מראשית שלטון יון ביהודה עד חורבנה על ידי הרומאים, הערה 119, ראה כאן
↑  משנה, מסכת סוטה, פרק א',  משניות ז'–ט'; תלמוד בבלי, מסכת סנהדרין, דף צ', עמוד א'.
↑  מפרשי המשנה. ראו פירוש רבי עובדיה מברטנורא; רבנו יונה.
↑  "HITKASHRUT" - צעירי חב"ד - שבועון התקשרות, באתר chabad-il.org
עיראקי איירווייז

בואינג 737–800 של החברה
עיראקי איירווייז (באנגלית: Iraqi Airways; בערבית: الخطوط الجوية العراقية) היא חברת התעופה הלאומית של עיראק. בסיסה הראשי נמצא בנמל התעופה הבינלאומי של בגדאד.
תולדות החברה

החברה נוסדה בשנת 1945 והחלה את פעילותה בתחילת שנת 1946 כשצי המטוסים שלה מורכב ממטוסי דרגון ראפיד וויקרס VC.1 והיא מבצעת בעיקר טיסות פנים בעיראק.
בשנות ה-60 קנתה החברה מטוסי טופולב Tu-124 ולאחר מכן את מטוסי הסילון הראשונים שלה מתוצרת חברת הוקר. בעקבות הרכישות פתחה החברה קווים לרחבי המזרח התיכון, לאפריקה ולאירופה. בשנות ה-70 פתחה החברה קו לניו יורק כשהיא משתמשת במטוסי בואינג 707 ובואינג 747.
מלחמת איראן–עיראק בתחילת שנות ה-80 החלישה את פעילות החברה עד למינימום. לאחר פלישת עיראק לכווית בשנת 1990, הטילה קואליציית המדינות סנקציות כבדות על עיראק שבשליטת סדאם חוסיין, דבר שהוביל לקרקוע מטוסיה של עיראקי איירווייז. באותה שנה היו ברשות החברה 17 מטוסים שהועברו למקומות מסתור, בעיקר בירדן.
בשנת 1986 טיסה 163 של עיראקי איירווייז התרסקה עקב פיצוץ רימון במהלך ניסיון חטיפה.
לאחר מלחמת המפרץ הראשונה הורשתה החברה להמשיך בפעילות מצומצמת, ובינואר 1992 החלה לטוס בקו בגדאד - בצרה. פעילות זו לא נמשכה זמן רב, כי לאחר זמן קצר הכריזה קואליציית המדינות על שמי עיראק כאזור אסור לטיסה. לאחר מכן החברה למעשה נסגרה.
מלחמת המפרץ השנייה, שפרצה בשנת 2003 והובילה לנפילת משטרו של סדאם חוסיין, הביאה להסרת רוב הסנקציות שהוטלו על עיראק. בעקבות כך הוחלט כי עיראקי איירווייז תחדש את פעילותה במסגרת חדשה. כל הזכויות על שם החברה ומטוסיה הועברו לחברה חדשה, "אייר עיראק קומפני", שתפקידה היה לשקם את החברה ולמעשה לבנותה מחדש. פעילות החברה חודשה ב-3 באוקטובר 2004 והטיסה הראשונה אז הייתה מבגדאד לעמאן. ביוני 2005 ביצעה החברה את טיסת הפנים הראשונה בין בגדאד לבצרה, ובנובמבר אותה שנה ביצעה לראשונה זה 25 שנה טיסה בין בגדאד לטהראן.
צי המטוסים

צי המטוסים של החברה נכון לינואר 2019:
| כלי טיס | בצי | בהזמנה | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A220-300 | — | 5 | 12 | 140 | 152 | ייכנסו לשירות בשנת 2019 |
| איירבוס A320-200 | 3 | — | — | 180 | 180 |  |
| איירבוס A321-200 | 2 | — | — | 220 | 220 |  |
| איירבוס A330-200 | 1 | — | 24 | 264 | 288 |  |
| בואינג 737–800 | 13 | 16 | 12 | 150 | 162 |  |
| בואינג 737–800 | 1 | — | 75 | — | 75 | תצורת VIP |
| בואינג 400–747 | 2 | — | 74 | 338 | 412 |  |
| בואינג 767-300ER | 1 | — | 18 | 221 | 239 |  |
| בואינג 777-200LR | 1 | — | 14 | 350 | 364 |  |
| בואינג 8–787 | — | 10 | טרם נקבע | טרם נקבע | טרם נקבע |  |
| בומברדיה CRJ-900 | 6 | — | — | 90 | 90 |  |
| סה"כ | 30 | 31 |  |  |  |  |
הערות שוליים

↑  פרטי צי המטוסים של עיראקי איירווייז, באתר planespotters.net (באנגלית)
פארק פריור

| --- | --- |

 מידע כללי
 תאריך הקמה:  המאה ה־18 
 אדריכל:  אלכסנדר פופ, לנסלוט בראון 
 מייסדים:  ראלף אלן 
 בעלות:  קרן הנאמנות הלאומית למקומות בעלי עניין היסטורי או יופי טבעי 
 נתונים ומידות
 שטח:  22.97 הקטאר
 מיקום
 מדינה:  הממלכה המאוחדת הממלכה המאוחדת
 מיקום:  באת' וצפון מזרח סומרסט 
 קואורדינטות:  51°22′02″N 2°20′37″W﻿ / ﻿51.3672°N 2.34374°W﻿ / 51.3672; -2.34374
 אתר רשמי
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי פארק פריור(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי פארק פריור
 
קוטג' בפארק
גן הנוף פארק פריור (באנגלית: Prior Park Landscape Garden) הוא גן אנגלי מהמאה ה-18, שתוכנן על ידי המשורר אלכסנדר פופ ואדריכל הנוף לנסלוט בראון, ומנוהל ידי הקרן הלאומית. הגן שוכן דרומית לעיר באת' שבסאמרסט, במרחק 1.2 קילומטר מתעלת קנט ואייבון. לגן הייתה השפעה בהגדרת סגנון העיצוב של הגנים האנגליים באירופה.
היסטוריה

היזם והפילנתרופ ראלף אלן הקים את הגן בשלבים בין 1734 למותו ב-1764, ונעזר בעצותיהם של פופ ובראון. אלן נבחר לראש העירייה של באת' ב-1742, לאחר שהחל לעבוד במשרד הדואר. אבן באת', הנמצאת בבניינים רבים בעיר, נכרתה במכרות קומב דאון ובאת'המפטון דאון שהיו בבעלות אלן. באותה שנה בקירוב הורה אלן לאדריכל ג'ון ווד לבנות אחוזה בתוך הגן, המשמשת כיום את מכללת פריור פארק. ויליאם וורברטון, חתנו של אלן, התגורר באחוזה למשך תקופה קצרה. לאחר שוויליאם בקפורד מכר את מנזר פונטהיל הוא חיפש אחר מקום מגורים חדש, ובחר בגן.
הגן משתרע על פני 113 דונמים, על מורדות עמק קטן ותלול, וניתן להשקיף ממנו על באת'. האתרים הידועים בו הם גשר פלדיאני, מקדש גותי, מערת גברת אלן, שלושה אגמים רחבים ואגם נוסף מתעקל. הגשר הפלדיאני הוכר כבניין רשום מדרגה I וכמונומנט עתיק רשום. במרחק כחמש דקות הליכה מהגן נמצא הבאת' סקייליין (קו הרקיע של באת'), שהוא שביל הליכה מעגלי בהיקף של 10 קילומטרים המקיף את באת'.
סרהי רברוב

סרהי סטאניסלאבוביץ' רברוב (באוקראינית: Сергій Станіславович Ребров; נולד ב-3 ביוני 1974 בהורליבקה) הוא כדורגלן עבר אוקראיני ששיחק בעמדות הקשר והחלוץ. כשחקן, היה לאחד השחקנים המובילים של דינמו קייב בשנות ה-90. מלך השערים של ליגת העל האוקראינית בכל הזמנים, עם 123 שערים. שיחק לאורך הקריירה שלו גם בנבחרת אוקראינה, ולקח חלק בהשתתפותה במונדיאל 2006. לאחר פרישה ממשחק פעיל הפך למאמן. החל מיוני 2023 מאמן את נבחרת אוקראינה.
קריירת מועדונים

רברוב הצטרף למחלקת הנוער של מועדון הכדורגל האוקראיני שחטיור דונצק בשנת 1990. בעונת 1991, שהייתה עונת הבכורה שלו בקבוצה הבוגרת בגיל 17, הוא הבקיע שני שערים בשבעה משחקים במסגרת ליגת העל הסובייטית. בעונתו השנייה בשחטיור, הוא השתתף עמה בליגת העל האוקראינית החדשה. הוא סיים במקום השלישי בדירוג הכובשים של הליגה באותה עונה עם 10 שערים, ומשך את עיני הסקאוטים של דינמו קייב.
קריירת מועדונים > דינמו קייב

באוגוסט 1992 עבר רברוב לקבוצת דינמו קייב. כבר בעונתו הראשונה בקבוצה, 1992/1993, הוא סייע לה לזכות באליפות הליגה האוקראינית, עם חמישה שערים שכבש. בעונה שלאחר מכן הוא כבש שני שערים בלבד, אך זכה עם דינמו באליפות נוספת.
החל מ-1994, שיתף רברוב פעולה בחוליית ההתקפה של דינמו עם אנדריי שבצ'נקו. השניים כבשו יחד שערים רבים לזכות הקבוצה, והובילו אותה לזכייה בחמש אליפויות אוקראינה רצופות נוספות, בין עונות 1994/1995 ו-1998/1999, ולזכייה בארבעה גביעים אוקראיניים. עונת השיא של רברוב מבחינה אישית הייתה ב-1998, שבה הוא כבש 22 שערים, זכה בתואר מלך השערים של העונה ובתואר כדורגלן השנה באוקראינה. הוא השתתף עם דינמו בקביעות גם בליגת האלופות, ובין היתר הבקיע שער מפורסם נגד ברצלונה. ב-1999 העפיל עמה עד לחצי גמר המפעל עם 7 שערים במסגרתו.
בעונת 1999/2000, הראשונה לאחר עזיבת שבצ'נקו את הקבוצה, כבש רברוב 18 שערים, וזכה בפעם השנייה בתואר כדורגלן השנה באוקראינה. הוא סייע לדינמו לזכות באליפות נוספת ובגביע האוקראיני, ובכך השלים שמונה אליפויות אישיות רצופות. באותה עונה הוא כבש גם עשרה שערים בליגת האלופות, וזכה בתואר מלך שערי המפעל במשותף עם ראול גונזלס. הוא העפיל עם קבוצתו לשלב הבתים השני במפעל, אך הודח עמה שם על ידי ריאל מדריד. לאחר עונה זו, עזב רברוב את דינמו קייב. 93 שערי הליגה שלו בתקופה זו במדי דינמו, הפכו אותו למלך שערי ליגת העל האוקראינית בכל הזמנים ולמלך שערי המועדון בליגה זו.
קריירת מועדונים > אנגליה וטורקיה

ביוני 2000, עבר רברוב לטוטנהאם הוטספר האנגלית, תמורת כ-11 מיליון לירות שטרלינג. בעונתו הראשונה בטוטנהאם, 2000/2001, תחת המאמן ג'ורג' גרהאם, היה רברוב חלוץ חשוב בקבוצה וכבש תשעה שערים ב-29 משחקים. הוא סיים עם הקבוצה במקום התשיעי בפרמייר ליג בעונה זו. עם זאת, לאחר פיטוריו של גרהאם במרץ 2001 והגעת גלן הודל במקומו, פחתו בצורה ניכרת דקות המשחק של רברוב בטוטנהאם. הוא כבש שער ליגה אחד בלבד במשך כל העונה שלאחר מכן.
בעקבות הירידה במעמדו בטוטנהאם הוטספר, הושאל רברוב באמצע עונת 2002/2003 לפנרבחצ'ה הטורקית. גם בפנרבחצ'ה לא שחזר רברוב את הצלחתו מדינמו קייב, ועד לסיום עונה זו הוא שיחק ב-13 משחקים וכבש 2 שערים במדי הקבוצה. בעונה שלאחר מכן, 2003/2004, הוסכם על עונת השאלה נוספת של רברוב לפנרבחצ'ה. גם בעונה הזו כבש רברוב שני שערי ליגה, וזכה עם פנרבחצ'ה באליפות ליגת העל הטורקית, שהייתה התואר הראשון שלו מחוץ לאוקראינה.
בעונת 2004/2005 חזר רברוב לאנגליה, כאשר חתם על חוזה לעונה אחת עם קבוצת וסטהאם יונייטד ששיחקה באליפות הפוטבול ליג - הליגה השנייה בחשיבותה באנגליה. את שער הליגה היחיד שלו במדי וסטהאם הוא כבש בניצחון 2–3 על ווטפורד בנובמבר 2004, ובנוסף כבש שער אחד במסגרת גביע הליגה האנגלית. הקבוצה העפילה בסיום עונה זו לפרמייר ליג.
קריירת מועדונים > סיום הקריירה

ביוני 2005 הפך רברוב לשחקן חופשי לאחר שסירב לחדש את חוזהו בווסטהאם, והחליט לחזור לקבוצתו באוקראינה, דינמו קייב. אף על פי ששיחק כקשר בעונה הראשונה המחודשת שלו בקבוצה, 2005/2006, היה רברוב הכובש המוביל של דינמו עם 13 שערים, שניים פחות ממלכי השערים המשותפים של הליגה, ברנדאו ועמנואל אוקודואה. הוא סיים את העונה עם זכייה שלישית בקריירה בתואר שחקן השנה בליגה האוקראינית, וכן עם זכייה בגביע האוקראיני החמישי שלו. בעונת 2006/2007 כבש רברוב שמונה שערים, וסייע לדינמו קייב לזכות בדאבל של אליפות וגביע. בנוסף, הוא כבש שני שערים בליגת האלופות. הוא זכה במקום השלישי במשאל שחקן השנה בליגה בעונה זו.
ביולי 2007 החל רברוב לכהן כקפטן של דינמו קייב. בעונת 2007/2008, תחת המאמן יורי סיומין, מיעט רברוב לקבל דקות משחק, כאשר שותף רק בשבעה מתוך 18 המשחקים של קבוצתו לפני פגרת החורף. הוא אף קיבל מספר פעמים ביקורת בתקשורת על היכולת שהפגין במשחקים. עם זאת, הוא זכה עם דינמו בטורניר הערוץ הראשון הרוסי בחודש פברואר, ונבחר בו לשחקן המצטיין. היה זה התואר האחרון בו זכה עם דינמו.
בקיץ 2008, בסיומה של העונה באוקראינה, עבר רברוב לקבוצת רובין קאזאן הרוסית, תמורת כמיליון דולר. במדי רובין קאזאן הוא שיחק בעיקר בעמדת הקשר, וכבש חמישה שערים במדיה עד לסיום העונה. בסיום עונה זו הוא היה שותף לזכייה הראשונה של קאזאן בתולדותיה באליפות ליגת העל הרוסית.
ביולי 2009 הודיע רברוב על פרישתו מכדורגל בגיל 35.
קריירת מועדונים > קריירת אימון

לאחר פרישתו ממשחק, הוא מונה לעוזר מאמן קבוצת המילואים של דינמו קייב. בשנת 2014 מונה למאמן דינמו קייב. בעונה זו הוביל את דינמו קייב לזכייה ראשונה באליפות אחרי 5 שנים. ב-31 במאי 2017 התפטר מתפקידו בדינמו קייב.
ב-7 ביוני 2023 מונה רברוב לתפקיד המאמן הראשי של נבחרת אוקראינה.
נבחרת לאומית

בצעירותו שיחק רברוב בנבחרת אוקראינה עד גיל 21, וכבש בה 7 שערים ב-17 משחקים. מאוחר יותר הוא החל לשחק בנבחרת הלאומית של אוקראינה, וערך את הופעת הבכורה שלו בשנת 1992. את שערו הראשון במדי הנבחרת הוא כבש באוגוסט 1996, במשחק מול צפון אירלנד. רברוב היה חבר בסגל הנבחרת עד שנת 2007, והיה מהשחקנים המובילים שלה.
הישג השיא של רברוב עם נבחרת אוקראינה היה העפלה למונדיאל 2006 - ההשתתפות הראשונה בתולדות אוקראינה בגביע העולם. במונדיאל עצמו, הוא כבש שער בבעיטה ממרחק בניצחון 0–4 על ערב הסעודית במשחק השני בשלב הבתים. אוקראינה סיימה במקום השני בביתה והעפילה לשמינית גמר המונדיאל, שם ניצחה את שווייץ בדו-קרב בעיטות עונשין והמשיכה לרבע הגמר. רברוב עצמו כבש את אחת מבעיטות העונשין המכריעות. ברבע הגמר הודח רברוב עם נבחרתו על ידי איטליה. מונדיאל זה היה הטורניר הגדול היחיד שבו השתתף רברוב עם הנבחרת.
את משחקו האחרון בנבחרת שיחק רברוב נגד גאורגיה במסגרת מוקדמות יורו 2008. הוא סיים את הקריירה שלו בנבחרת אוקראינה עם מספר ההופעות הרביעי בגובהו בתולדותיה - 75 הופעות, וכן כסגן מלך השערים שלה בכל הזמנים עם 15 שערים, כשהוא שני רק לשבצ'נקו.
סטטיסטיקות קריירה

| מועדון | עונה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- |
| שחטיור דונצק | 1991 | 7 | 2 | - | - | - | - | 7 | 2 |
| שחטיור דונצק | 1992 | 19 | 10 | - | - | - | - | 19 | 10 |
| שחטיור דונצק | סך הכול | 26 | 12 | - | - | - | - | 26 | 12 |
| דינמו קייב | 1992/1993 | 23 | 5 | 6 | 2 | 2 | 0 | 31 | 7 |
| דינמו קייב | 1993/1994 | 10 | 2 | 1 | 0 | 2 | 1 | 13 | 3 |
| דינמו קייב | 1994/1995 | 24 | 8 | 6 | 1 | 7 | 1 | 37 | 10 |
| דינמו קייב | 1995/1996 | 31 | 9 | 5 | 1 | 2 | 0 | 38 | 10 |
| דינמו קייב | 1996/1997 | 30 | 20 | 1 | 0 | 4 | 0 | 35 | 20 |
| דינמו קייב | 1997/1998 | 29 | 22 | 8 | 7 | 12 | 8 | 49 | 37 |
| דינמו קייב | 1998/1999 | 22 | 9 | 5 | 5 | 14 | 8 | 41 | 22 |
| דינמו קייב | 1999/2000 | 20 | 18 | 4 | 2 | 16 | 10 | 40 | 30 |
| דינמו קייב | סך הכול | 189 | 93 | 36 | 18 | 59 | 28 | 284 | 139 |
| טוטנהאם הוטספר | 2000/2001 | 29 | 9 | 7 | 3 | - | - | 36 | 12 |
| טוטנהאם הוטספר | 2001/2002 | 31 | 1 | 9 | 3 | - | - | 40 | 4 |
| טוטנהאם הוטספר | סך הכול | 60 | 10 | 16 | 6 | - | - | 76 | 16 |
| פנרבחצ'ה | 2002/2003 | 13 | 2 | - | - | - | - | 13 | 2 |
| פנרבחצ'ה | 2003/2004 | 25 | 2 | 2 | 1 | - | - | 27 | 3 |
| פנרבחצ'ה | סך הכול | 38 | 4 | 2 | 1 | - | - | 40 | 5 |
| וסטהאם יונייטד | 2004/05 | 27 | 1 | 5 | 1 | - | - | 32 | 2 |
| וסטהאם יונייטד | סך הכול | 27 | 1 | 5 | 1 | - | - | 32 | 2 |
| דינמו קייב | 2005/2006 | 27 | 13 | 6 | 1 | 1 | 0 | 34 | 14 |
| דינמו קייב | 2006/2007 | 17 | 6 | 3 | 0 | 7 | 2 | 27 | 8 |
| דינמו קייב | 2007/2008 | 8 | 1 | 1 | 0 | 4 | 1 | 13 | 2 |
| דינמו קייב | סך הכול | 52 | 20 | 10 | 1 | 12 | 3 | 74 | 24 |
| רובין קאזאן | 2008 | 24 | 5 | - | - | - | - | 24 | 5 |
| רובין קאזאן | 2009 | 7 | - | - | - | - | - | 7 | - |
| רובין קאזאן | סך הכול | 31 | 5 | - | - | - | - | 31 | 5 |
| סך הכול בקריירה | סך הכול בקריירה | 423 | 145 | 69 | 27 | 69 | 31 | 563 | 203 |
תארים > כשחקן

ליגת העל האוקראינית (9): 1993, 1994, 1995, 1996, 1997, 1998, 1999, 2000, 2007
הגביע האוקראיני (7): 1993, 1996, 1998, 1999, 2000, 2006, 2007
הסופר קאפ האוקראיני: 2006, 2007
טורניר הערוץ הראשון הרוסי: 2008
ליגת העל הטורקית: 2004
ליגת העל הרוסית: 2008, 2009
כדורגלן השנה באוקראינה: 1996, 1998, 1999.
שחקן השנה בליגה האוקראינית: 1998, 2000, 2006
מלך השערים של הליגה האוקראינית: 1998
מלך השערים של כל הזמנים בליגה האוקראינית (שנים 1992–2000, 2005-2008)
מלך השערים של ליגת האלופות: 2000
השחקן המצטיין בטורניר הערוץ הראשון הרוסי: 2008
תארים > כמאמן

אליפות אוקראינה: 2014/2015
הסופר קאפ האוקראיני (2): 2013/2014, 2014/2015
אליפות הונגריה (1): 2018/2019
פולקוואנג

"פריה" ציור מאת קרל אמיל דופלר (1882)
במיתולוגיה הנורדית, פולקוואנג (בנורדית עתיקה: Fólkvangr) הוא שדה או אחו המשמש כמשכנה של פריה. אל פולקוואנג מגיעים חצי מכל בני האדם שמתו בכבוד במהלך קרב, כאשר החצי השני מגיעים להיכל ולהאלה. אלו שמתו בצורה רגילה מגיעים אל כהלהיים. ממקורות שונים ניתן להניח שההיכל היה פתוח גם לנשים שמתו מוות אצילי. במרכז פולקוואנג נמצא ההיכל ססרומניר ("היכל המושבים הרבים") אשר בו גרה פריה עצמה.
השם "פולקוואנג" משמעותו "שדה הצבא" או "שדה הקרב של האנשים". התיאורים של פולקוואנג מעטים יחסית לתיאורים של ולהאלה, אולם חוקרים בני זמננו מניחים ששני המקומות דומים באופי. לא ברור מדוע יש במיתולוגיה הנורדית שני גני עדן הרואיים. פולקוואנג מתואר בספרו של ריק ריירדן "להב הקיץ", אשר הוא הספר הראשון בסדרת מגנס צ'ייס והאלים של אוסגרד.
הערות שוליים

↑  האדה הפואטית, הבלדה של גרימניר, 14.
↑  האדה הפרוזאית, ההטעיה של גילבי, 24.
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
עפייניים

| עפייניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סרדינאים
תת־סדרה:: Clupeoidei
משפחה:: עפייניים
שם מדעי
 Engraulidae ‏גיל, 1861

Thryssa hamiltonii
עַפְיָנִיִּים (שם מדעי: Engraulidae) היא משפחה של דגי גרם מסדרת הסרדינאים. המשפחה כוללת 17 סוגים, שהבולט בהם הוא הסוג עפיין (אנשובי, Engraulis).
העפייניים הם דגים החיים בכל האוקיינוסים בלהקות גדולות וניזונים מפלנקטון. אורכם יכול להגיע ל-2–40 סנטימטר. הם בעלי קשקשים כסופים-כחולים, ראש קטן אך פה גדול, היכול לשאוב פלנקטון, וזנב מפוצל.
הם חיים בשכבה הראשית של המים ומושכים אליהם מגוון טורפים וכן דייגים אנושיים.
סוגים

סוג ומין יחיד Amazonsprattus scintilla
Anchoa
Anchovia
Anchoviella
Cetengraulis
Coilia
Encrasicholina
עפיין (Engraulis)
Jurengraulis juruensis
Lycothrissa crocodilus
Lycothrissa
Pseudosetipinna haizhouensis
Papuengraulis micropinna
Pterengraulis atherinoides
Setipinna
Stolephorus
Thryssa
הערות שוליים

↑  עפייניים במילון בעלי חיים: דגי הגרם (תשע"ב), 2012, באתר האקדמיה ללשון העברית
| --- | --- |
בקרת זהויות :  NLI: 987007294730205171  BnF: cb122440744 (data)  GND: 4179117-4  LCCN: sh85004861
עירית פשטן

| --- | --- |

 לידה:  1971 (בת 53 בערך) מונטריאול, קנדה 
 מדינה:  ישראל 
 מקום לימודים:  בית צבי 
 בן או בת זוג:  יוסי עיני 
 מספר צאצאים:  3
 פרסים והוקרה:  פרס התיאטרון הישראלי  פרס רוזנבלום לאמנויות הבמה 
 
עירית פשטן וויטלי פרידלנד, בהצגה "אדמה קדושה", מאת מוחמד קאסימי, בבימויה של נולה צ'לטון, בתיאטרון החאן, 2008
עירית פשטן וניר רון, בהצגה "לוקאס הפחדן", מאת נסים אלוני, בבימויה של קארין סיגל, החאן והבימה, 2004
עירית פשטן (נולדה ב-1971) היא שחקנית תיאטרון ישראלית.
ביוגרפיה > בקולנוע ובטלוויזיה

בשנת 2016 שיחקה בסרט הדרמה "ברש" לצידו של דביר בנדק. בשנת 2017 שיחקה בתפקיד אורח בעונה השנייה של הסדרה "מתים לרגע" ב-HOT3.
חיים אישיים

עירית פשטן נשואה ליוסי עיני, שחקן להקת החאן ולהם שלושה ילדים.
פרסים

2011 – פרס על מצוינות במשחק על שם גילי בן אוזיליו
2007 – פרס רוזנבלום לאמנויות הבמה מטעם עיריית תל אביב
2000 – פרס התיאטרון הישראלי בקטגוריית שחקנית המשנה בהצגה "צל חולף"